Райнер Мария Рилке
Край селото стои…

Превод от немски: Стоян Бакърджиев, 1979

chitanka.info

Край селото стои самотен дом,

като последен дом на тоя свят.

През него крета път към някой град;

върви в нощта нататък мълчешком.

Това селце, което спи встрани,

е преход между две далечини —

пътеки между къщите сноват.

Напусналите го пътуват с дни —

от тях мнозина ще умрат на път.

1901

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.